|  |  |  |
| --- | --- | --- |
| **Elem tartalma: A kánai menyegző (kistábor)** | | Kategória: színdarab |
| Szerző(k): Katus Rebeka, Tápiómenti Nagyboldogasszony Közösség.  Jelöld be a szerkesztő(k) opciót! (lenyíló lista) | | Esemény: Tábor |
| Kapcsolódó téma: Szentmise | Kapcsolódó előadás: | |
| Régió: Tápió | Település: Sülysáp | Régió: Tápió |

Kapcsolódó anyagok:

Törzsanyag:

KT színdarab: A kánai menyegző (Jn 2,1-12)

**János:** Békesség Nektek! Nagyon örülök, hogy megismerhetlek titeket. Sokat hallottam már rólatok és a táborról. Idén olyan nagy örömben volt részem, hogy a tábor védőszentjének engem választottatok. Engem, engem. *(Mutogat magára. )* Igaz, hogy már bemutattak, de én is szeretnék bemutatkozni. Szent János apostol vagyok, és nagy örömmel jöttem hozzátok. Úgy döntöttem, hogy az egész tábor alatt veletek leszek. Segítek, hogy minél közelebb érezhessétek Jézust kicsi szívetekhez. Azt hiszem, hogy Laci atya jó fonalat választott a hatalmas mindenségből. Tudjátok mi az? A Szentmise. Húúúúú. A Szentmise. Érdekes. Azt gondolom, hogy Nektek igazán nem lesz nehéz teljesíteni a feladatokat, melyeket kaptok. Hoppá ezt nem kellett volna elmondani. *(Kicsit nevetgél.)* Na de mindegy is. Úgy belelkesültem, hogy már nem is tudom, mit mondok. Szeretném nektek a tábor alatt megmutatni az emlékeimet. Ezek fognak segíteni titeket, hogy minden napra legyen valami jó story, amiről beszélgessetek kiscsoportban. De nézzétek, ott jön a Mester. Régen volt, nagyon régen, viszont még mindig tisztán él bennem az, amikor Jézus meghívott minket tanítványai közé. Fantasztikus érzés volt. Szerintem kövessük őt… *(Elindulnak Jézus után.)*

# Az első tanítványok meghívása

**Jézus:** *(Simon és András egy hálóval bajlódnak.)* Gyertek, kövessetek, és emberek halászává teszlek benneteket. *(Megállunk.)*

**János:** Igen. Simont, akit később Péternek hívtak és András, aki Péter testvére volt. Ők voltak az elsők, akiket Jézus megszólított. És ők otthagyták a hálót és követték őt. *(Megyünk tovább. Oldalról jön Jakab és János, fát húznak maguk után.)* Ott jövök én és testvérem, Jakab. Atyánkat, Zebedeust elhagytuk, hogy kövessük Urunkat.

**Jézus:** Jöjjetek és kövessetek! *(Otthagynak mindent, és Jézus után mennek.)*

**János:** És ezek után Jézus sorban hívta meg az apostoltársaimat. *(A sátrak közül jönnek.)* Fülöpöt és Bertalant *(Beszélgetve jönnek.)*

**Jézus:** Kövessetek! *(Hozzászegődnek.)*

**János:** Tamás és Máté. *(Egyesével jönnek és Jézus kitárja felé karjukat.)* Jakab, aki Alfeus fia volt. Ez fontos, hiszen a testvéremet is Jakabnak hívták. Majd Tádé és Simon. Végül Júdás, aki elárulta Jézust. Furcsa ugye? *(Megállnak.)* És meg is érkeztünk*. (A sírkertben leülnek körbe az apostolok és Jézus. A kép megfagy.)* Na de most ha jól tudom még nem volt tábornyitótok. Volt tábornyitó?

**Gyerekek:** Nem…

**János:** Kedves (Régiófelelős 1) és (Régiófelelős 2)! Örömömre szolgál, hogy itt lehetek közöttetek. Annyira izgulok, hogy milyen lesz. Hát akkor átadom a szót, testvéreim. *(Leül a gyerekek közé.)*

**Régiófelelősök:** Tábornyitó. *(Csoportbeosztás a menyegző után.)* Akkor megkérem (Kisebb testvér)-t, hogy mondja el csoportbeosztást…

**János:** *(Közbeszól.)* Elnézést, hogy közbevágok, de muszáj még valamit elmesélnem nektek.

**Régiófelelős 2:** Jó, jó, de majd holnap folytathatod a mesét.

**János:** Nem, nem. Ez fontos ahhoz, hogy elkezdhessük a csoportokat beosztani, és szeretném, ha már ma bekapcsolódhatnánk a témába. Csak egy kérdés. Tudjátok-e, hogy mi volt Jézus első csodája? Amikor elkezdte működését. Mit tett először?

**Gyerekek:** A vizet borrá változtatta.

# A kánai menyegző

Szereplők: Menyasszony, Vőlegény, Apa, Mária, Násznagy

**János:** Nagyon jó. Micsoda Szentírásmolyok ülnek itt. Na, hát akkor. Szabad? (*A régiófelelősöket kérdezi. Bólogatnak.)* Akkor foglaljatok helyet! Miután meghívta az első tanítványokat és beszélt nekik…

**Mária:** *(Bejön.)* Drága fiam! Menyegzőt tartanak a galileai Kánában, és mi is a meghívottak között szerepelünk, tanítványaiddal együtt. Kérlek, kövessetek!

*(Jézus, tanítványok, Mária elindulnak.)*

**János:** Hát akkor, úgy gondolom, hogy kövessük őket. *(Együtt felmegyünk a kápolnába. Már nagy vigadalom, zene, tánc fogad bennünket. Mikor odaérünk, megfagynak.)* Gyorsan üljetek le, hogy mesélhessem tovább! *(Leülnek.)* És indul.

**Apa:** Salom! Köszöntelek benneteket! Örülök, hogy elfogadtátok a meghívásom. *(Megfagynak.)*

**János:** Tuti buli van, ugye?

**Apa:** Kérlek, foglaljatok helyet! *(Esznek, isznak, falatoznak. Kiürülnek a kancsók. )*

**Szolga:** *(Odamegy a vőlegényhez.)* Uram! Nincs több borunk. *(Máriára néz a vőlegény, és odaküldi Fülöpöt.)*

**Mária:** Látom, valami baj van. Kérdezd meg tőlük mi, hátha tudunk segíteni. *(Fülöp odamegy, beszélgetnek. Majd visszamegy.)*

**Fülöp:** Nincs boruk. *(Jézus leül Mária mellé.)*

**Mária:** Nincs több boruk, fiam.

**Jézus:** Mit akarsz tőlem, asszony? Még nem jött el az én órám. *(Mária a tanítványok és a szolgák felé fordul.)*

**Mária:** Tegyetek meg mindent, amit csak mond! *(Kancsók üresen.)*

**Jézus:** Töltsétek meg a kancsókat vízzel! *(Látható legyen, hogy vizet öntenek bele.)* Most pedig vigyétek oda a násznagynak. *(Odaviszik. A násznagy tölt és iszik belőle. A szolgák összesúgnak.)*

**Násznagy:** Hívjátok ide a vőlegényt! *(A vőlegény jön.)* Drága barátom! Először mindenki a jó bort adja, s csak amikor már megittasodtak, akkor a rosszabbat. Te pedig mostanáig tartogattad a jó bort. *(A vőlegény csodálkozik. Jézusra és Máriára néz. Folytatódik a mulatozás. Majd megfagy a kép.)*

**János:** Ezzel kezdte meg Jézus a működését. Ez volt az első csodajele, amivel kinyilatkoztatta, hogy ő valóban Isten fia. Ezután hittünk benne. A Szentmise is egy menyegzői lakoma, ahova mindnyájan hivatalosak vagyunk, úgy, ahogy most mindannyian részt vettünk. Ezt ne feledjétek. És ha már így alakult, köszönjük az emlékeimnek a szíves közreműködést. *(A szereplők meghajolnak és kimennek.)* Ácsi! Apostolok, maradjatok csak itt! Úgy tudom, hogy ti lesztek a kiscsoportok vezetői, ill. tagjai, vagy bojtárai.

**Bertalan:** Igen, igen.

**János:** No hát akkor, nézzük csak. Kik lesznek a te csoportodban? *(Nézi a papíromat.)* Ajjaj, ez nem fog menni. Ezt inkább átadom, valaki hozzáértő személynek. Mondjuk neked, itt. Azt mondják, te osztod be a csoportokat. Igaz?

**Kisebb testvér:** Igen, így van.

**János:** És ezt az össze-vissza firkálmányt el tudod olvasni? Idenézzetek, micsoda irka- firka! *(Megmutatja.)*

**Kisebb testvér:** Igen, el tudom olvasni. Én írtam.

**János:** Azt hittem, a tanító nénik szebben írnak. Na de hát akkor szívesen átadom. Ja… Majd elfelejtettem. Amelyik apostol a csoportvezetőtök, az lesz a csoportotok…

Eszközigény: